બીજી રીતે કહીએ તો-ॐકાર (રામજીનું ધનુષ્ય) એ જ્ઞાન છે,અને બાણ વિવેકનું સ્વરૂપ છે.જ્ઞાન-રૂપી ધનુષ્ય ઉપર મનુષ્ય જો વિવેક-રૂપી બાણ ચડાવે તો ધાર્યું લક્ષ્ય સિદ્ધ કરી શકે.એટલે શ્રીરામની પેઠે આપણે પણ ધનુષ્ય-બાણ સજ્જ રાખવાનાં છે.ભક્તોના રક્ષણ માટે,ઋષિ-મુનિઓના યજ્ઞના રક્ષણ માટે,રાજ-ધર્મની મર્યાદા માટે,રાક્ષસો સામે લડીને તેમનો સંહાર કરવા માટે જેમ રામજીએ ધનુષ્ય-બાણ સજ્જ રાખ્યા હતાં,તેમ આપણે પણ કામ,ક્રોધ,મોહ,મદ,મત્સર-વગેરે રાક્ષસો સામે લડવાનું છે.વાસના-રૂપી તાડકા,મારીચ અને શૂર્પણખા સામે લડવાનું છે.